Publication: Magyar Közlöny
Issue: MK-2000-52 (Year: 2000, Number: 52)
Era: 1990-2004
Section: A foglalkoztatás elősegítéséről és a munkanélküliek ellátásáról szóló — többször módosított — 1991. évi IV. törvény 8. § (2) bekezdése alapján a Kormány naptári évenként foglalkoztatáspolitikai irányelveket ad ki a várható
Paragraph Index: 975

13. IRÁNYVONAL A SZOLGÁLTATÓ SZEKTOR FOGLALKOZTA- TÁSI POTENCIÁLJÁNAK SZÁMBAVÉTELE A tagállamok koncepcionális keretet dolgoznak ki ahhoz, hogy teljes mértékben kiaknázzák a szolgáltató szektorban és az iparral kapcsolatos szolgáltatásokban rejlő foglalkoztatási potenciált, többek között az információs társadalom és a környezetvédelem munkalehetőségeinek számbavételével, annak elősegítésére, hogy több és jobb munkahely jöhessen létre. Hazánkban az elmúlt években a szolgáltató szektor foglalkoztatási szerepe nőtt. Ugyanakkor az információs társadalom foglalkoztatási képességére vonatkozó előzetes felmérésekről, tanulmányokról, az ezen területen elérhető fejlődésről, bővítési lehetőségekről még nincs átfogó képünk. Ezekre vonatkozóan feltétlenül pontosításra, további információk megszerzésére van szükség, amelyet főként a kétoldalú kapcsolatok során a nálunk e területen fejlettebb országok módszereinek megismerésével, illetve átvételével kívánunk elérni. Kezdeti lépések már történtek kísérleti jelleggel e téren, hiszen az otthoni munkavégzés elterjesztése érdekében a megváltozott munkaképességűek részére pályázatot hir- 2000/52. szám dettünk meg. A távoktatás tekintetében pedig még ennél is jelentősebb előrelépés történt, főként az üzleti szféra segítségével. Szükséges akciók A fejlettebb országok módszerei, tapasztalatai megismerésétől függően meg kell kezdeni az információs társadalom valamint a környezetvédelem és környezetgazdálkodás foglalkoztatási potenciáljának felmérését. A kistelepülések információs infrastruktúrájának kiépítése — a Teleház program keretében — főként a munkaerő-közvetítés tekintetében, valamint a távmunkavégzés informatikai megteremtésében eredményezhet előrelépést.

Source: https://magyarkozlony.hu/hivatalos-lapok/4c1e66df14a43b3b61af6535a8b12370f7e78162/dokumentumok/1566e8e82c1207db7d933df98bf3e476bb1b22f7/letoltes